Татар мәктәп-гимназияләрендә укучылар өчен татар әдәбиятыннан олимпиада сораулары (республика туры)

(2013-2014 уку елы)

1. сыйныф

**I. Әдәбият теориясе.**

1. Хикәя жанрын мисалга нигезләнеп аңлатыгыз (5 балл).

2.”Мин котлыйм кояшны

Мин хурлыйм җир астын! (М.Җәлил) дигән шигырь юлларында урын алган махсус сурәт чарасын (тропны) атагыз һәм аның нинди әдәби функция үтәвен аңлатыгыз (5 балл)

**II.Әдәбият тарихы.**

**1.Үткән уку елында өйрәнгәннәрне искә төшерегез.**

А.Гыйләҗевның “Язгы кәрваннар” повестендагы яшь геройлар Әдилә белән Ибраһимга характеристика бирегез (4 балл).

**2. XIX йөзнең I яртысы әдәбиятына бәйле сорау-биремнәргә җавап языгыз (13 балл).**

1) XIX йөзнең I яртысында татар әдәбияты үсешенә йогынты ясаган (дүрт) тарихи-иҗтимагый факторны күрсәтегез (һәр дөрес җавап 0,5 балл белән бәяләнә, барлыгы 2 балл).

2) Беренче татар басма китабы кайчан, кайда һәм нинди исем белән дөнья күрә (җавапның һәр өлеше 0,5 балл белән бәяләнә, барлыгы 1,5 балл).

3) Казан университетында XIX йөздә хезмәт иткән 3 (өч) татар укымышлысын күрсәтегез (һәр дөрес җавап 0,5 балл белән бәяләнә, барлыгы 1,5 балл).

4) Әлеге чор шигъриятенең төп вәкилләреннән булган 4 (дүрт) шагыйрьнең исемен атагыз (һәр дөрес җавап 0,5 балл белән бәяләнә, барлыгы 2 балл).

5) Бу чор поэзиясендәге дини-суфичыл юнәлешкә хас сыйфат-билгеләр турында языгыз (3 балл).

6) Бу чор поэзиясендәге дөньяви юнәлешкә хас сыйфат-билгеләр турында языгыз (3 балл).

**3. С.Сараи иҗаты белән бәйле сорау-биремнәргә җавап языгыз (13 балл).**

1) С.Сараи яшәгән чор (гасыр) 1 балл.

2) Әдипнең “Гөлестан бит-төрки” әсәре дөньякүләм билгеле кайсы әдип әсәренә нигезләнеп (ирекле тәрҗемә итеп) язылган (1 балл).

3) “Гөлестан бит-төрки”дә күтәрелгән әһәмиятле мәсьәләләр һәм аларның чишелеше (3 балл).

4) Әдипнең “Сөһәйл вә Гөлдерсен” әсәре төп геройларына хас сыйфатлар турында языгыз (4 балл).

5) “Сөһәйл вә Гөлдерсен” әсәренең төп идеясен аңлатыгыз (4 балл).

**4.Әдәби-тарихи характердагы тестларга җавап бирегез (һәр дөрес җавап 1 балл белән бәяләнә, барлыгы 10 балл).**

1) Башка бер авторның теге яки бу әсәре тәэсирендә, аңа охшатып язу алымы, ысулы:

- тезмә

- нәзыйрә

- чәчмә

- риваять

2) “Котадгу белек” әсәренең авторы:

- Ә.Ясәви

- Ә.Йүгнәки

- М.Кашгарый

- Й.Баласагунлы

3) Коръәнне тәфсирләүче, тәрҗемә итүче түгел:

- Г.Утыз Имәни

- Рабит Батулла

- Муса Бигиев

- Морад Рәмзи

4) Кол Галинең “Кыйссаи Йосыф” әсәренең тулы текстын беренче булып кулъязмада әзерләгән әдип:

- С.Сараи

- Г.Утыз Имәни

- Й.Баласагунлы

- Колшәриф

5) Алтын Урда чоры әдәбияты вәкиле түгел:

- Рабгузый

- М.Колый

- Х.Кятиб

- Харәзми

6) Котбның “Хөсрәү вә Ширин” әсәре герое:

- Фәрһад

- Таһир

- Зөләйха

- Зөһрә

7) Түбәндәге авторларны һәм әсәрләрен туры китерегез:

- Т.Миңнуллин “Салих бабайның өйләнүе”

- М.Юныс “Шәмдәлләрдә генә утлар яна”

- Ф.Кәрими “Туган ягым – яшел бишек”

- Г.Бәширов “Бәхетле кияү”

8) Түбәндәге әсәрләрне һәм жанрларын туры китерегез:

- М.Фәйзи “Галиябану” повесть

- Н.Фәттах “Итил суы ака торур” поэма

- Ш.Камал “Акчарлаклар” роман

- Һ.Такташ “Киләчәккә хатлар” драма

9) Г.Кандалый әсәре түгел:

- “Мулла белән абыстай”

- “Гавариф- эз- заман”

- “Сахибҗәмал”

- “Фәрхи”

10) М.Акъегетзадәнең “Хисаметдин менла” әсәре герое:

- Хәнифә

- Хәдичә

- Зөләйха

- Әсма

**III. Иҗади эш.** М.Акмулла “Сүз чыгар шагыйрьләрдән хикмәт берлән” дип яза. Сез ничек уйлыйсыз? Фикерләрегезне языгыз (5 балл)

1. **Лирик әсәргә анализ.**

Зөлфәтнең “Тылсым” шигыренә анализ ясагыз (15 балл).

**Тылсым**

Изсәләр дә, кылыч чапсалар да,

Юлыкса да юлда мең үткел,

Шигырьле тел –

Фанилыкка бәйсез,

Үлемгә баш бирми андый тел.

Гамәлендә азат адәми зат –

Амин тотсын яки чукынсын –

Әмма сүздә шигъри куәт булса,

Ул сүз, димәк, үзе бер тылсым.

Шигъри сүзем минем – саф тылсымым

Авыр чакта сезгә кагылсын –

Савыктырсын, горур итсен берүк,

Кеше итмен безне бу тылсым!

Кардәшләрем! Сезнең җанда туган

Шигырьләрне әйтер сүз көчен

Ни өчендер Ходай миңа биргән –

Өлешемә тигән көмешем...

Дөньялыкта яман сүзләр булмый,

Яман әйтүчеләр булмаса –

Булсын сүзем сүзләр чишмәсенә

Сүзләр чылтыратыр

Колаша.

Китсен сүзем фани бу дөньяга,

Йөрер юлы аның ак булсын –

Савыктырсын, горур итсен берүк,

Кеше итсен безне бу тылсым...

Барлыгы 70 балл

Татар мәктәп-гимназияләрендә укучылар өчен татар әдәбиятыннан олимпиада сораулары (республика туры)

(2013-2014 уку елы)

10 сыйныф

1. **Әдәбият теориясе.**

1. Повесть жанрын мисалга нигезләнеп аңлатыгыз (5 балл).

2.”Кызганып егетне, елыйлар

Миләүшә һәм лалә чәчәге” (М.Җәлил) дигән шигырь юлларында урын алган махсус сурәт чарасын (тропны) атагыз һәм аның нинди әдәби функция үтәвен аңлатыгыз (5 балл)

1. **Әдәбият тарихы.**

**1. 9 сыйныфта өйрәнгәннәрне искә төшерегез.**

Р.Фәхреддиннең “Әсма яки гамәл вә җәза” әсәренең исеменә салынган мәгънәне аңлатыгыз (4 балл).

**2. XX йөз башы драматургиясенә бәйле сорау-биремнәргә җавап языгыз (18 балл).**

1) ХХ йөз башында актив иҗат иткән 6 (алты) драматургның исемен атагыз (һәр дөрес җавап 0,5 балл белән бәяләнә, барлыгы 3 балл).

2) Әлеге чор сәхнә әдәбиятында кайсы жанр алга чыга? Сәбәпләрен аңлатыгыз (3 балл).

3) Казанда киң җәмәгатьчелеккә беренче спектакль уйналган (күрсәтелгән) вакытны билгеләгез (1 балл).

4) Г.Исхакыйның 4 (дүрт) пьесасын атагыз (һәр дөрес җавап 0,5 балл белән бәяләнә, барлыгы 2 балл).

5) Г.Камалның 4 (дүрт) пьесасын атагыз (һәр дөрес җавап 0,5 балл белән бәяләнә, барлыгы 2 балл).

6) Г.Камалның “Банкрот” комедиясе исеменә салынган мәгънәне аңлатыгыз (3 балл).

7) Әлеге чор драматургиясендә өстенлек иткән тема-мотивлардан бишесен атагыз (һәр дөрес җавап 1 балл белән бәяләнә, барлыгы 5 балл).

**3. С.Рәмиев иҗаты белән бәйле сорау-биремнәргә җавап языгыз (18 балл).**

1) С.Рәмиев белем алган, соңыннан үзе мөгаллимлек иткән мәдрәсәне атагыз (1 балл).

2) Казанда С.Рәмиев хезмәт иткән, соңрак мөхәррире булган газетаны атагыз (1 балл).

3) Әдипнең “Син”, “Ул”, “Җәмилә” шигырьләрен нәрсә берләштерә? Шул турыда языгыз (3 балл).

4) С.Рәмиев иҗатында аеруча киң урын алган тема-мотивлардан дүртесен билгеләгез (һәр дөрес җавап 0,5 балл белән бәяләнә, барлыгы 2 балл).

5) Шагыйрьнең “Алданган” шигырендәге “Беттем. Алдандым. Янамын... / Бар тормышым ут хәзер” дигән юлларын аңлатыгыз (3 балл).

6) С.Рәмиевнең романтик рухлы лирик героен характерлагыз (4 балл).

7) Әдипнең “Таң вакыты” шигырен бөтен иҗатына “ачкыч” дип бәялиләр. Сез моны ничек аңлыйсыз, шул турыда языгыз (4 балл).

**4.Әдәби-тарихи характердагы тестларга җавап бирегез (һәр дөрес җавап 1 балл белән бәяләнә, барлыгы 10 балл).**

1) Татар әдәбиятының беренче драма әсәре:

- Г.Камал “Беренче театр”

- Г.Исхакый “Өч хатын белән тормыш”

- Г.Ильяси “Бичара кыз”

- Ф.Халиди “Рәдде бичара кыз”

2) М.Фәйзи әсәре түгел:

- “Кызганыч”

- “Яшь гомер”

- “Ак калфак”

- “Галиябану”

3) Трагедия (фаҗига) жанрына караган пьеса:

- “Зөләйха” (Г.Исхакый)

- “Кызганыч” (М.Фәйзи)

- “Соңгы сәлам” (К.Тинчурин)

- “Ике фикер” (Г.Коләхмәтов)

4) Г.Исхакый әсәре түгел:

- “Сөннәтче бабай”

- “Буранда”

- “Ул әле өйләнмәгән иде”

- “Ике йөз елдан соң инкыйраз”

5) Ш.Камалның “Акчарлаклар” әсәре герое:

- Шәмси

- Михаил

- Хисаметдин

- Гариф

6) Түбәндәге авторларны һәм әсәрләрен туры китерегез:

- М.Акъегетзадә “Җиһангир мәхдүмнең авыл мәктәбендә укуы”

- З.Бигиев “Зур гөнаһлар”

- Ф.Кәрими “Әсма яки гамәл вә җәза”

- Р.Фәхреддин “Хисаметдин менла”

7) Түбәндәге әсәрләрне һәм жанрларын туры китерегез:

- Ф.Әмирхан “Хәят” повесть

- Г.Коләхмәтов “Яшь гомер” комедия

- Г.Тукай “Печән базары, яхуд Яңа кисекбаш” драма

- Г.Камал “Беренче театр” поэма

8) Г.Исхакыйның “Ул әле өйләнмәгән иде” әсәре герое:

- Закир

- Шәмси

- Сираҗетдин

- Гариф

9) Г.Исхакыйның чит илдә язылган әсәре:

- “Алдым-бирдем”

- “Мөгаллим”

- “Зөләйха”

- “Җан Баевич”

10) Ф.Әмирханның “Хәят” әсәре герое түгел:

- Хәят

- Газизә

- Михаил

- Лиза

1. **Иҗади эш.**

М.Акмулла “Билгесе ир-егетнең булсын мәйдан!” дип яза. Сез ничек уйлыйсыз? Фикерегезне языгыз (5 балл).

1. **Лирик әсәргә анализ.**

Зөлфәтнең “Дүрт җыр” шигыренә анализ ясагыз (15 балл).

**Дүрт җыр**

Аргы ярда әле көмеш җырлар,

Елларның да аргы ярында,

Чыдар микән йөрәк ахыргача

Җырлаганчы шуның барын да?

Беренче җыр – илем турында ул,

Олы юлга дәшкән җырдыр ул,

Йөрәк кадәр чәчәк бөреләре

Тирбәлешеп торган кырдыр ул...

Икенче җыр ... Әни турында ул,

Ун мең еллык моңлы көйдер ул;

Бу җиһанда җанны җылытучы

Бердәнбер өй, изге өйдер ул.

Өченче җыр ... Сөю турындадыр –

Мең яңарган иске моңдыр ул;

Яшәү өчен, чиксез дәвам өчен

Һавадыр ул, сихри тындыр ул.

Дүртенче җыр... Бусы җырланадыр

Елларның иң аргы ярында.

Ан(ы)сын каен җырлар... каберемдә...

Калганнарын – үзем! Барын да!...

Барлыгы 80 балл

Татар мәктәп-гимназияләрендә укучылар өчен татар әдәбиятыннан олимпиада сораулары (республика туры)

(2013-2014 уку елы)

11 сыйныф

1. **Әдәбият теориясе.**

1. Роман жанрын мисалга нигезләнеп аңлатыгыз (5 балл).

2.“Гомерем минем моңлы бер җыр иде,

Үлемем дә яңрар җыр булып” (М.Җәлил) дигән шигырь юлларында урын алган махсус сурәт чарасын (тропны) атагыз һәм аның нинди әдәби функция үтәвен аңлатыгыз (5 балл)

1. **Әдәбият тарихы.**

**1.Үткән уку елында өйрәнгәннәрне искә төшерегез.**

Һ.Такташның “Мәхәббәт тәүбәсе” поэмасының бүген дә заманча яңгырашы сәбәбен аңлатыгыз (4 балл).

**2. XX гасырның 30 нчы еллары әдәбиятына бәйле сорау-биремнәргә җавап языгыз (13 балл).**

1) СССР Язучыларының I съезды үткәрелгән вакытны күрсәтегез (1 балл).

2) 1930 елларда репрессиягә дучар булган 6 (алты) әдипне атагыз (һәр дөрес җавап 0,5 балл белән бәяләнә, барлыгы 3 балл).

3) 30 нчы еллар әдәбиятының һәр төренә (проза, поэзия, драматургия) караган икешәр әдипне һәм әсәрләрен атагыз (һәр дөрес җавап 0,5 балл белән бәяләнә, барлыгы 3 балл).

4) Әлеге чор әдәбиятында өстенлек иткән 6 (алты) тема-мотивны атагыз (һәр дөрес җавап 0,5 балл белән бәяләнә, барлыгы 3 балл).

5) Гаять каршылыклы һәм фаҗигале булуга карамастан, бу чор әдәбияты үз йөзен, мөһим сыйфатларын саклап кала. Моның сәбәпләрен аңлатыгыз (3 балл).

**3. М.Мәһдиев иҗаты белән бәйле сорау-биремнәргә җавап языгыз (13 балл).**

1) М.Мәһдиевнең дүрт әсәрен атагыз (һәр дөрес җавап 0,5 балл белән бәяләнә, барлыгы 2 балл).

2) Ф.Миңнуллин М.Мәһдиев иҗатына бәя биреп, аны “яшьлеген сагынучы әдип” дип атый. Шуны аңлатып, фикерегезне языгыз (2 балл).

3) “Кеше китә – җыры кала” әсәрендә сурәтләнгән чорга бәя бирегез (2 балл).

4) Повестьның мавыктыргыч булуы, яратып укылуы сәбәпләре турында языгыз (3 балл).

5) Әдипнең байтак әсәрләре “тартмалы композиция”гә нигезләнгән. Әлеге төшенчәне аңлатыгыз (2 балл).

6) “Кеше китә – җыры кала” дигән исемгә салынган мәгънәне аңлатыгыз (2 балл).

**4.Әдәби-тарихи характердагы тестларга җавап бирегез (һәр дөрес җавап 1 балл белән бәяләнә, барлыгы 10 балл).**

1) Әдәби әсәрнең конфликты:

- әдәби әсәрдәге вакыйгалар тезмәсе

- әсәрдәге вакыйгаларның, көрәшнең иң югары ноктасы

- персонажларның тормышка карашларына, теләк-максатларына бәйле килеп чыккан бәрелеш, көрәш

- әсәрдәге мәсьәләләр чишелешеннән килеп чыккан нәтиҗә

2) “Шәфигулла агай” әсәренең авторы:

- Н.Думави

- Ф.Әмирхан

- Г.Ибраһимов

- Һ.Такташ

3) Г.Ибраһимовның “Яшь йөрәкләр” әсәре герое түгел:

- Зыя

- Мәрьям

- Сабир

- Фәхри

4) Ф.Кәрим поэмасы:

- “Партизан хатыны”

- “Хат ташучы”

- “Мәхәббәт тәүбәсе”

- “Шагыйрьнең бала чагы”

5) Бөек Ватан сугышы чорында язылган әсәр:

- Г.Бәширов “Сиваш”

- Г.Кутуй “Тапшырылмаган хатлар”

- Ф.Хөсни “Йөзек кашы”

- М.Җәлил “Алтынчәч”

6) Г.Тукай исемендәге Татарстан дәүләт премиясе лауреаты:

- Ф.Кәрим

- М.Җәлил

- Н.Фәттах

- Г.Исхакый

7) Түбәндәге авторларны һәм әсәрләрен туры китерегез:

- К.Тинчурин “Хәят”

- Ф.Әмирхан “Яшь гомер”

- Г.Камал “Зәңгәр шәл”

- Г.Коләхмәтов “Безнең шәһәрнең серләре”

8) Түбәндәге әсәрләрне һәм жанрларын туры китерегез:

- “Идегәй” поэма

- Ф.Кәрим “Гөлсем” роман

- Ә.Еники “Матурлык” дастан

- Г.Ахунов “Хәзинә” хикәя

9) М.Җәлил әсәре түгел:

- “Кошчык”

- “Ак каен”

- “Кызыл ромашка”

- “Вәхшәт”

10) А.Гыйләҗевның “Әтәч менгән читәнгә” әсәре герое:

- Арслан

- Сәләхетдин

- Кәрим

- Зөфәр

1. **Иҗади эш.**

М.Акмулла “Дөньясы тар улса улсын, күкрәге тар улмасын” дип яза. Сез ничек уйлыйсыз? Фикерегезне языгыз (5 балл).

1. **Лирик әсәргә анализ.**

Зөлфәтнең “Йөрәк” шигыренә анализ ясагыз (15 балл).

**Йөрәк**

Сайравына һушым китеп

Тыңлап тордым мин иртән –

Бу табигатьнең йөрәге

Сандугач түгел микән?

Күкләргә ашты күңелем

Шул моңнарга сарылып,

Сайрап үлә сандугачлар,

Йөрәкләре ярылып.

Йөрәккә кунган шикелле

Сайрамачы, кит инде...

Шушы сайрауларың белән

Үтерәсең бит инде!

Каян килгән сиңа бу моң? –

Томшыгың көмеш бугай,

Томшыгың көмеш булмаса,

Сайрамас идең болай!

Аңлар өчен ил шатлыгын,

Кайгыларын, язмышын –

Тик бер тапкыр тыңлау җитә

Шул илнең сандугачын.

Табигать миңа сандугач

Язмышы бирсә әгәр,

Сайрамас идеммени соң

Сезнең өчен бу йөрәгем

Арыганчыга кадәр,

Ярылганчыга кадәр?!

Барлыгы 70 балл